РЕГЛАМЕНТ (ЕО) № 1057/2007 НА КОМИСИЯТА
от 13 септември 2007 година
за изменение на Регламент (ЕО) № 2805/95 зa определяне на възстановяванията при износ в лозаро-винарския сектор
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на лозаро-винарския пазар (1), и по-специално член 63, параграф 3, втора алинея и член 64, параграф 5 от него,
като има предвид, че:
(1)
Съгласно член 63, параграф 1 от Регламент (ЕО) № 1493/1999, за да се позволи в необходимата степен износът на продуктите, изброени в член 1, параграф 2, букви а) и б) от посочения регламент, въз основа цените на тези продукти в международната търговия и в границите, определени от сключените споразумения съгласно член 300 от Договора, разликата между тези цени и цените в Общността може да бъде покрита чрез възстановяване при износ.
(2)
Размерите, както и местоназначенията за възстановяванията, се определят периодично, като се вземат предвид ситуацията и перспективите за развитие на цените на съответните продукти и наличното им количество на пазара на Общността, както и цените на съответните продукти в международната търговия.
(3)
Поради това Регламент (ЕО) № 2805/95 на Комисията (2) следва съответно да бъде изменен.
(4)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2805/95 се заменя с текста от приложението към настоящия регламент.
Член 2
Настоящият регламент влиза в сила на 14 септември 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 септември 2007 година.